Man tager en håndholdt computer med rundt til alle maskinerne, så data og træningsplan bliver lagt ind i systemet fra starten. Herefter kan kunden eksempelvis opdatere træningsprogram eller se, om man går frem eller tilbage i sin træning. Efter hver træning analyserer systemet resultaterne og kommer med et konstruktivt output. Via systemet kan man følge sin styrke, vægt og fedtprocent. Fra sin computer i hjemmet kan man logge sig ind, udveksle erfaringer med andre brugere eller oprette trænings- eller vægttabsgrupper. Jens Lund og Martin Lindberg står bag det nye system, og de står med en enkelt stor udfordring. - Produktet er anerkendt af mange fitnesscentre, men vi mangler kapital til at føre idéerne ud i livet, siger Martin Lindberg til Børsen.

Opsummering:
To iværksættere fra Aalborg har udviklet et nyt system til fitnesscentre. Systemet hjælper med at holde styr på træningen. Iværksætterne har dog et stort problem. De mangler kapital, skriver Børsen.